b'\n_START_ARTICLE_\nJezik in slovstvo\n_START_SECTION_\nRazmerje med prispevki v rubriki \xc4\x8clanki\n_START_PARAGRAPH_\nDele\xc5\xbe posameznih vsebin (jezik, literatura, metodika in drugo) se je skozi \xc4\x8das spreminjal glede na uredni\xc5\xa1ko politiko. Graf prikazuje podro\xc4\x8dje prispevkov po letnikih, ki so bili objavljeni v rubriki \xc4\x8clanki oz. Razprave in \xc4\x8dlanki, v zadnjem obdobju pa samo Razprave._NEWLINE_Do 21. letnika je najve\xc4\x8d jezikoslovnih prispevkov, kasneje za\xc4\x8dnejo prevladovati literarnovedni, od 41. letnika dalje pa so vsa tri podro\xc4\x8dja precej enakovredno zastopana. Med \xc4\x8dasom uredni\xc5\xa1tva Toma\xc5\xbea Sajovica je objavljenih najve\xc4\x8d prispevkov na temo metodologije, kar je povezano s prenovo pouka sloven\xc5\xa1\xc4\x8dine. Tudi v zadnjem obdobju je bil dele\xc5\xbe metodolo\xc5\xa1kih prispevkov ve\xc4\x8dji. \xc5\xa0tevilo rubrik se je v zadnjem \xc4\x8dasu zmanj\xc5\xa1alo. Aktualni uredni\xc5\xa1ki odbor se je usmeril v bolj znanstveni koncept.'